DECIZIA COMISIEI
din 3 octombrie 2008
de modificare a Deciziei 2006/410/CE de stabilire a sumelor care, în conformitate cu articolul 10 alineatul (2), articolul 143d și articolul 143e din Regulamentul (CE) nr. 1782/2003 al Consiliului, sunt puse la dispoziția FEADR și a sumelor care vor fi puse la dispoziția FEGA
(2008/787/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune (1), în special articolul 12 alineatele (2) și (3),
întrucât:
(1)
Decizia 2006/410/CE a Comisiei (2) stabilește sumele care sunt puse la dispoziția FEADR și soldul net disponibil pentru cheltuielile FEGA, în conformitate cu articolul 10 alineatul (2) și articolele 143d și 143e din Regulamentul (CE) nr. 1782/2003 al Consiliului (3) de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori și cu articolul 4 alineatul (1) din Regulamentul (CE) nr. 378/2007 al Consiliului (4) de stabilire a normelor pentru modularea voluntară a plăților directe prevăzute de Regulamentul (CE) nr. 1782/2003.
(2)
Calculul sumelor rezultând din aplicarea articolului 10 alineatul (2) din Regulamentul (CE) nr. 1782/2003 s-a modificat. Acest lucru se datorează creșterii sumelor care fac obiectul modulării și revizuirii sumelor suplimentare ale ajutoarelor care se acordă în temeiul articolului 12 alineatul (1) din Regulamentul (CE) nr. 1782/2003.
(3)
Decizia 2008/788/CE a Comisiei (5) stabilește sumele nete rezultate din aplicarea modulării voluntare în Portugalia pentru perioada 2009-2012, în conformitate cu articolul 4 alineatul (1) din Regulamentul (CE) nr. 378/2007.
(4)
Articolul 23 alineatul (2) din Regulamentul (CE) nr. 479/2008 al Consiliului din 29 aprilie 2008 privind organizarea comună a pieței vitivinicole, de modificare a Regulamentului (CE) nr. 1493/1999, a Regulamentului (CE) nr. 1782/2003, a Regulamentului (CE) nr. 1290/2005 și a Regulamentului (CE) nr. 3/2008 și de abrogare a Regulamentului (CEE) nr. 2392/86 și a Regulamentului (CE) nr. 1493/1999 (6) stabilește sumele care se pun la dispoziție ca fonduri comunitare suplimentare pentru măsuri în cadrul programelor de dezvoltare rurală în regiunile viticole finanțate în temeiul Regulamentului (CE) nr. 1698/2005 al Consiliului din 20 septembrie 2005 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) (7).
(5)
Prin urmare, Decizia 2006/410/CE trebuie modificată în consecință,
DECIDE:
Articol unic
Decizia 2006/410/CE se modifică după cum urmează:
1.
Titlul se înlocuiește cu următorul text:
2.
Articolul unic este înlocuit cu următorul text:
„Articol unic
Sumele puse la dispoziția Fondului European agricol pentru dezvoltare rurală (FEADR) pentru exercițiile bugetare 2007-2013 în temeiul articolului 10 alineatul (2), al articolului 143d și al articolului 143e din Regulamentul (CE) nr. 1782/2003, al articolului 4 alineatul (1) din Regulamentul (CE) nr. 378/2007 și al articolului 23 alineatul (2) din Regulamentul (CE) nr. 479/2008, precum și soldul net disponibil pentru cheltuielile Fondului european de garantare agricolă (FEGA) figurează în anexa la prezenta decizie.”
3.
Anexa se înlocuiește cu textul din anexa la prezenta decizie.
Adoptată la Bruxelles, 3 octombrie 2008.